b'\n_START_ARTICLE_\nVi\xc5\xa1ji vodnik (Slovenska vojska)\n_START_PARAGRAPH_\nVi\xc5\xa1ji vodnik je pod\xc4\x8dastni\xc5\xa1ki voja\xc5\xa1ki \xc4\x8din v uporabi v Slovenski vojski (SV). Vi\xc5\xa1ji vodnik je tako nadrejen vodniku in podrejen \xc5\xa1tabnemu vodniku._NEWLINE_V skladu z Natovim standardom STANAG 2116  spada \xc4\x8din v razred OR-6. _NEWLINE_Vi\xc5\xa1ji vodnik opravlja dol\xc5\xbenosti v poveljni\xc5\xa1ko operativnem in strokovno - specialisti\xc4\x8dnem stebru. Poveljuje oddelku. Uri in usposablja posameznika, posadke in skupine v oddelku. Razvija in vzdr\xc5\xbeuje bojno pripravljenost. Izvaja bojne postopke. Odgovoren je za moralno stanje mo\xc5\xa1tva, z vzornim osebnim zgledom vpliva na vojake, vzdr\xc5\xbeuje disciplino in nadzira izvajanje nalog. Pozna program usposabljanja, pravilnike, normative, ter jih v praksi dosledno upo\xc5\xa1teva. Dnevno spremlja, preverja in ocenjuje znanje podrejenih._NEWLINE_Tipi\xc4\x8dna dol\xc5\xbenost je poveljnik oddelka, in\xc5\xa1truktor ali P\xc4\x8c specialist.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz ene velike, peterokotne plo\xc5\xa1\xc4\x8dice, na kateri se nahaja lipov list, nanjo pa je pritrjena plo\xc5\xa1\xc4\x8dica v obliki \xc4\x8drke V.\n_START_SECTION_\nZakonodaja\n_START_PARAGRAPH_\nVi\xc5\xa1je vodnike imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din vi\xc5\xa1jega vodnika, \xc2\xbb\xc4\x8de je razporejen na dol\xc5\xbenost, za katero se zahteva \xc4\x8din vi\xc5\xa1jega vodnika ter je to dol\xc5\xbenost opravljal najmanj eno leto s slu\xc5\xbebeno oceno \xc2\xbbodli\xc4\x8den\xc2\xab\xc2\xa0oziroma najmanj tri leta s slu\xc5\xbebeno oceno \xc2\xbbdober\xc2\xab\xc2\xab.'